stanford-oval/wikipedia huggingface dataset:
חצר חסידית
חצרות שהסתעפו או התפצלו

חצרות חסידיות רבות התפצלו במשך הדורות, ונוצרו חצרות או תתי חצרות חסידיות נוספות. חלקן ימשיכו להתנהל כחסידות המקור וחלקן ישנו אי אלו דברים.
הסיבות להתפלגויות הן:
סיבות הכרוכות במקום. במקרה וקבוצת חסידים מתגוררת במקום נפרד ממרכז החצר, ומנהלת שם בית מדרש, יכולה להיווצר חצר חסידית נוספת סביב דמות מרכזית שם, לרוב בן משפחה של הנהגת החסידות. כך למשל בחסידות נדבורנא או ויז'ניץ מונסי, בה מתגוררים מספר אחים בערים שונות וכל אחד מהם מכהן כאדמו"ר בעירו לקהילה המתגבשת סביבו ולא בהכרח שכל בני קהילתו עד להכתרתו ישתייכו לחצירו. כמו כן לפני השואה כבר התפצלו חסידויות כמו חסידות ויז'ניץ או חסידות צאנז, ישנם פיצולים שנכחדו בשואה כמו הפיצול בחסידות בויאן והפיצול בחסידות אלכסנדר.
מחלוקת פנימית באופן ההנהגה או בעקרונות החסידות.
מאבק בין יורשי האדמו"ר (בניו, תלמידיו, חתניו, ובמקרים מסוימים אחיו וגיסיו). במקרה שכזה לעיתים ישנו ניתוק חריף אף מבני משפחה קרובים הכוללים תביעות בבית דין והחרמות משפחתיות. במקרים מסוימים יגיעו להבנות עם השנים ועם התבררות מעמדה של כל חצר ואז תשכך המחלוקת (לדוגמה חסידות תולדות אהרן) . לעיתים הפיצול נעשה בהסכמה בין האדמור"ים הטריים כמו בחסידות ויז'ניץ או בחסידות לעלוב.
חסידות ברסלב לא התפלגה רשמית למרות שיש פלגים שונים בחסידות ברסלב בגלל שאין לה הנהגת אדמו"ר מפטירת האדמו"ר הראשון והיחיד רבי נחמן מברסלב.
לקריאה נוספת

מיכל גלטר, שטריימל בדיזנגוף, חצרות חסידיות והמרחב הדתי בתל אביב 1965-1940, מרכז זלמן שזר, 2023
יהודה סגל רוזנר

| --- | --- |
אין תמונה חופשית
 לידה:  1877 ה'תרל"ז רומניה 
 פטירה:  28 במאי 1944 (בגיל 67 בערך) ו' בסיון ה'תש"ד אושוויץ, גרמניה הנאצית 
 תקופת הפעילות:  ? – 28 במאי 1944 
 
רבי יהודה סגל רוזנר (ה'תרל"ז, 1877 – ו' בסיון ה'תש"ד, 28 במאי 1944) היה אב"ד וראש הישיבה בסקלהיד שברומניה במשך ארבעים שנה. בעל "אמרי יהודה".
ביוגרפיה

נולד בסערדנא, למאיר יששכר בער וגולדה. למד בישיבת פרשבורג אצל רבי שמחה בונם סופר בעל שבט סופר.
בשנת 1900 נשא את סאלי יונגרייז, בתו של רבי משה אב"ד קאשוי בן רבי אשר אנשל יונגרייז. בשנת 1902 התמנה לדיין בטשאפ.
בשנת 1905 התמנה לאב"ד סעקעלהיד ועמד בראשות הישיבה המקומית, שהייתה מהישיבות המפורסמות בהונגריה.
נהרג במחנה ההשמדה אושוויץ בו' בסיון ה'תש"ד.
כתביו נדפסו ספר "אמרי יהודה" (ו' חלקים).
בנו הרב שמואל חיים רוזנר סייע לו ברבנות ובישיבה, ונספה אף הוא באושוויץ, בגיל 33.
מתלמידיו

רבי אברהם יצחק קאהן, האדמו"ר מתולדות אהרן
רבי מרדכי הגר, האדמו"ר מויז'ניץ מונסי
רבי אברהם אבא לייפר, האדמו"ר מפיטסבורג
הרב יהודה זאב ליבוביץ
רבי יחיאל יהודה איזקסון, רבה של אחוזה וראש ישיבת תורת אמת בלוס אנג'לס
הרב משה יעקב וייס, רב שכונת נוה אחיעזר בבני ברק
שרלין האריס

| --- | --- |

 לידה:  25 בנובמבר 1951 (בת 73) טוניקה, ארצות הברית 
 מדינה:  ארצות הברית 
 מקום מגורים:  טקסס 
 שם עט:  Charlaine Harris 
 מקום לימודים:  קולג' רודס 
 שפות היצירה:  אנגלית 
 יצירות בולטות:  מסתרי הערפדים הדרומיים, מת עד הלילה 
 תקופת הפעילות:  מ-1978 
 פרסים והוקרה:  פרס אגאתה (2011)  פרס אינקפוט (2010)  פרס אנתוני (2012)  פרס אנתוני (2002)  פרס "גראנד מסטר" (2021) 
 www.charlaineharris.com
 
שרלין האריס (באנגלית: Charlaine Harris; נולדה ב-25 בנובמבר 1951) היא סופרת אמריקאית, הכותבת בעיקר ספרי פנטזיה, בעיקר לבני נוער. סדרת תעלומות הערפדים הדרומיים שלה הייתה הבסיס לסדרת הטלוויזיה המצליחה דם אמיתי. הניו יורק טיימס הגדיר אותה כסופרת המסתורין הנמכרת ביותר.
קורות חיים

האריס נולדה וגודלה במיסיסיפי, ארצות הברית. לאחר שכתבה שני ספרים החלה בתחילת שנות התשעים לכתוב את הספרים שבסדרת אורורה טיגארדן (באנגלית: Aurora Teagarden). ב-1996 יצא הספר הראשון בסדרת שייקספיר (באנגלית: Shakespeare). ב-2001 ציינה באתר האינטרנט שלה שסיימה עם הסדרה. לאחר מכן החלה לכתוב את סדרת הספרים של תעלומות הערפדים הדרומיים (באנגלית: The Southern Vampire Mysteries). הסדרה מדברת על טלפתית בשם סוקי שעובדת בבר בלואיזיאנה. הספר הראשון בסדרה זכה ב-2001 בפרס אנתוני. הסדרה זכתה להצלחה והתפרסמה בהרבה מדינות. הסדרה הוכיחה את הפופולריות שלה בכך שאלן בול מפיק בחברת HBO החליט להפיק סדרה שמבוססת על סדרת הספרים ותיקרא דם אמיתי. הסדרה עלתה לאוויר ב-7 בספטמבר 2008 והיא כללה שבע עונות. ב-2005 החלה האריס לכתוב את סדרת תעלומות הארפר קונלי (באנגלית: The Harper Connelly Mysteries). הסדרה מספרת על אישה שהוכתה על ידי ברק וכעת יכולה לאתר גופות. האריס חברה במועדון סופרי ספרי הבלשות באמריקה.
ביבליוגרפיה

1981: מתוק וקטלני (Sweet and Deadly)
1984: זעם חשאי (A Secret Rage )
ביבליוגרפיה > אורורה טיגארדן

1990: מקרי רצח אמיתיים (Real Murders)
1992: עצם לאסוף (A Bone to Pick)
1994: שלושה חדרי שינה, גופה אחת (Three Bedrooms, One Corpse)
1995: בית ג'וליוס (The Julius House)
1996: מוות על עקבים (Dead Over Heels)
1999: שוטה ודבשו (A Fool And His Honey)
2002: סצנה אחרונה בחיים (Last Scene Alive)
2003: בוצע פרג למוות (Poppy Done to Death)
ביבליוגרפיה > שייקספיר

1996: בעל הבית של שייקספיר (Shakespeare's Landlord)
1997: אלופו של שייקספיר (Shakespeare's Champion)
1998: חג המולד של שייקספיר (Shakespeare's Christmas)
2000: זונתו של שייקספיר (Shakespeare's Trollop)
2001: יועצו של שייקספיר (Shakespeare's Counselor)
ביבליוגרפיה > תעלומות הערפדים הדרומיים

2001: מת עד הלילה (Dead Until Dark)
2002: מתים חיים בדאלאס (Living Dead in Dallas)
2003: קלאב מת (Club Dead)
2004: מתים בפני עולם (Dead to the World)
2005: מת כמו מסמר (Dead as a Doornail)
2006: בהחלט מת (Definitely Dead)
2007: מתים יחדיו (All Together Dead)
2008: מהמוות אל דחי (From Dead to Worse)
2009: מת ונעלם (Dead and Gone)
2010: מוות במשפחה (Dead in the Family)
2011: חשבון מת (Dead reackoning)
2012: Deadlocked
2013: Dead Ever After
2013: After Dead: What Came Next in the World of Sookie Stackhouse
2014: Dead But Not Forgotten: Stories from the World of Sookie Stackhouse
ביבליוגרפיה > תעלומות הארפר קונלי

2005: מגלת המצבות (Grave Sight)
2006: הפתעת הקבר (Grave Surprise)
2007: קבר קר כקרח (An Ice Cold Grave)
2009: קבר סודי (Grave Secret)
חיים אישיים

האריס נשואה ואמא לשלושה ילדים. כעת הם גרים בארקנסו.
אירוויזיון הילדים 2013

| --- | --- |

 מספר התחרות:  11
 גמר:  30 בנובמבר 2013
 מנחים:  זלאטה אוגנביץ' וטימור מירושניצ'נקו.
 רשת השידור המפיקה:  אוקראינה NTU
 מיקום האירוע:  אוקראינה קייב, אוקראינה
 המפקח על התחרות:  ולדיסלאב יקובלאב מאוקראינה
 השיר הזוכה:  מלטה מלטה - "The Start" בביצוע גאיה קאווז'י
 שיטת הניקוד:  50% מהנקודות לפי הצבעות הצופים + 50% מהנקודות לפי החלטת שופטי התחרות
 מספר משתתפות:  12
 משך התחרות:  שעתיים ושתים עשרה דקות
 מדינות שמשתתפות לראשונה:  סן מרינו סן מרינו
 מדינות שחוזרות לאחר פרישה:  מלטה מלטה   מקדוניה מקדוניה
 מדינות שפרשו מהתחרות:  אלבניה אלבניה   בלגיה בלגיה   ישראל ישראל
 מופעי פתיחה/ביניים:  אמילי דה פורסט (זוכת אירוויזיון 2013), המנחה זלאטה אוגנביץ' ואנסטסיה פטריק (זוכת התחרות הקודמת)
 המדינות המשתתפות
 
   מדינות שהשתתפו בתחרות   מדינות שהשתתפו בעבר, אך לא בשנה זו
 → אירוויזיון הילדים 2012 אירוויזיון הילדים 2014 ← 
 
תחרות הזמר אירוויזיון הילדים לשנת 2013 הייתה תחרות השירים לילדים ה-11 במספר של רשת השידור "אירוויזיון" מטעם איגוד השידור האירופי. התחרות נערכה ב-30 בנובמבר 2013 בקייב שבאוקראינה. בתחרות ניצחה מלטה עם השיר "The Start" של המבצעת גאיה קאווז'י, השיר זכה ב-130 נקודות.
לראשונה התקיימה התחרות בעיר שבה נערכה בעבר, קייב. בפעם השנייה בתולדותיה, נערכה התחרות במדינה המנצחת של השנה שעברה, לאחר שארמניה זוכת שנת 2010 הייתה המארחת בשנת 2011.
בשנה זאת השתתפו 12 מדינות כאשר מלטה חזרה אחרי הפסקה של שנתיים, מקדוניה אחרי הפסקה של שנה, סן מרינו השתתפה בפעם הראשונה ואלבניה, בלגיה וישראל פרשו מתחרות.
האולם המארח

לאחר שאוקראינה הוכרזה כמארחת התחרות על ידי איגוד השידור האירופי, ב-17 באפריל 2013 הודיעה רשות השידור האוקראינית (NTU) שהיא בחרה באולם "ארמון אוקראינה" בקייב לארח את התחרות של 2013. אולם זה נפתח בשנת 1970 ומכיל 3,714 מקומות.
הבמה עוצבה על ידי המעצב היווני אליאס לדאקיס שעיצב גם את במת אירוויזיון 2006.
שינויים בתחרות ביחס לשנים הקודמות

ב-17 ביולי 2013 הודיע ולדיסלאב יקובלאב המפקח על התחרות שהשנה כל שלושת המקומות הראשונים יקבלו פרסים ולא רק המקום הראשון (לכן קיימים שלושת הפסים בסמליל התחרות). בנוסף הוכרז שזוכה אירוויזיון הילדים יתארח באירוויזיון 2014 והגרלת סדר השירים בוצעה בשידור חי ב-25 באוקטובר 2013 וגם לראשונה התחרות תשודר ברדיו בסקוטלנד ובאוקראינה, בנוסף לשידור התחרות ביוון, קוסובו ואוסטרליה שלא משתתפות.
מדינות משתתפות > מדינות שהשתתפו בתחרות

12 מדינות אישרו את השתתפותן בתחרות:
| סדר השמעה | מדינה | שפה | ביצוע | שם השיר בשפת מקור | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | שוודיה שוודיה | שוודית | אליאס אלפורס אלפסטרום | Det är dit vi ska | זה לאן שאנחנו הולכים | 9 | 46 |
| 2 | אזרבייג'ן אזרבייג'ן | אזרית, אנגלית | רוסטם קרימוב | Me And My Guitar | אני והגיטרה שלי | 7 | 66 |
| 3 | ארמניה ארמניה | ארמנית, אנגלית | מוניקה אוונאסין | Choco-Fabric | מפעל שוקולד | 6 | 69 |
| 4 | סן מרינו סן מרינו | איטלקית | מיקלה פרניולה | OOO sole intorno a me | אוו אור שמש מסביבי | 10 | 42 |
| 5 | מקדוניה מקדוניה | מקדונית | ברברה פופוביץ' | Охрид и музика | אוחריד ומוזיקה | 12 | 19 |
| 6 | אוקראינה אוקראינה | אוקראינית, אנגלית | סופיה טרסובה | We Are One | אנחנו אחד | 2 | 121 |
| 7 | בלארוס בלארוס | רוסית | איליה ולאקוב | Пой со мной | שירו איתי | 3 | 108 |
| 8 | מולדובה מולדובה | רומנית, אנגלית | רפאל בוביקה | Cum să fim | איך להיות | 11 | 41 |
| 9 | גאורגיה גאורגיה | גאורגית | חנות החיוכים | Give Me Your Smile | תן לי את החיוך שלך | 5 | 91 |
| 10 | הולנד הולנד | הולנדית, אנגלית | מילן ורוזאן | Double Me | פעמיים אני | 8 | 57 |
| 11 | מלטה מלטה | אנגלית | גאיה קאווז'י | The Start | ההתחלה | 1 | 130 |
| 12 | רוסיה רוסיה | רוסית | דיאנה קרילובה | Мечтай | חלום | 4 | 106 |
מדינות משתתפות > מדינות שפרשו

אלבניה אלבניה – לאחר אי מציאת זמרים מתאימים, רשות השידור האלבנית החליטה לפרוש.
בלגיה בלגיה – רשות השידור הפלמית של האזור הצפוני של בלגיה, הודיעה שהיא פורשת, מפני שלטענתה יש לחץ על הילדים בתחרות בינלאומית, ובמקום זאת יקיימו תחרות ארצית בשיתוף עם הוואלונים באזור הדרומי של בלגיה.
ישראל ישראל - ב-21 באוקטובר 2013 החליטה רשות השידור שלא לקחת חלק בתחרות לשנת 2013.
מדינות משתתפות > מדינות אחרות

בולגריה בולגריה - רשות השידור הבולגרית הודיעה כי לא יחזרו לתחרות, אך היא מתכננת חזרה בעתיד.
לטביה לטביה - רשות השידור הלטבית הודיעה כי לא יחזרו לתחרות הנוכחית.
נורווגיה נורווגיה - רשות השידור הנורווגית הודיעה בחשבון הטוויטר של אירוויזיון הילדים שנורווגיה לא תשתתף בתחרות לשנת 2013.
ספרד ספרד - ב-7 בספטמבר 2013 ערך בכיר מרשות השידור הספרדית משא ומתן עם איגוד השידור האירופאי, והוא קבע כי אם פורמט התחרות היה מתאים לקהל הילדים, ספרד היו חוזרים לתחרות. מכיוון שלטענתו הפורמט אינו מתאים, הוא קבע כי ספרד לא תחזור לתחרות של 2013, בתקווה לחזור בשנה לאחר מכן.
קפריסין קפריסין - קפריסין שקלה להיות המדינה ה-13 במספר בתחרות, אך לאחר ישיבת הדירקטוריון עם רשות השידור ההצעה נדחתה.
המדינות והזמרים במהדורה זו

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
המדינות והזמרים במהדורה זו > שוודיה > המדינה

שוודיה החלה להשתתף באירוויזיון הילדים בתחרות הראשונה ב-2003 בה היא סיימה במקום ה-15, גם בשנים 2004 ו-2005 היא סיימה במיקום זה, לאחר מכן רשות השידור השוודית הראשית (SVT) פרשה מהתחרות והוחלפה על ידי ערוץ הבידור השוודי TV4. בשנת 2006 שלחו TV4 את מולי סאנדן לתחרות (כעבור כמה שנים ב-2009, 2012 השתתפה בתחרות בחירת הנציגים לאירוויזיון המבוגרים) והיא סיימה במקום השלישי, ההישג הכי טוב של שוודיה בתחרות עד היום. בשנת 2007 הערוץ שלח את אחותה של מולי, פרידה לתחרות. פרידה סיימה רק במקום ה-8 ולכן בשנת 2008 שוודיה לא השתתפה בתחרות. בשנת 2009 TV4 חזרו ושלחו את מימי סאנדן עוד אחות של פרידה ומולי והיא סיימה במקום השישי. בשנת 2010 TV4 פרשו מהתחרות בשל בחירת בלארוס כמארחת ורשות השידור השוודית הראשית (SVT) חזרה להתחרות. בשנה זאת הרשות שלחה את יוספין רידל כנציגה עם שיר של תומאס ג:סון וארש (כותבים שוודים שידועים שבהתאמה שאחד ניצח ככותב באירוויזיון 2012 והשני השתתף כזמר באירוויזיון 2009) יוספין סיימה במקום ה-11 בתחרות. בשנת 2011 שלחו SVT את אריק ראפ לתחרות, אריק סיים במקום התשיעי אבל לאחר התחרות הוא הקליט שיר עם נציגת רוסיה באותה שנה קטיה ריבובה. בשנת 2012 שלחו SVT את לובה סונרבו לתחרות, לובה הצליחה להגיע למקום השישי והמכובד ולכן נבחרה למקריאת הנקודות בתחרות זו. ובשנת 2013 החליטו SVT לשלוח את אליאס אלפורס אלפסטרום לתחרות.
שיטת הבחירה השוודית: בשנים 2003-2005 ו-2010 עד היום תושבי שוודיה בחרו בתחרות "Lilla Melodifestivalen" מעיין גרסה קטנה של המלודיפסטיבלן (זה גם פירוש השם) ב-2006 בתחרות דומה אבל בה התוצאות נקבעו רק על ידי מסרונים ובשנים 2007 ו-2009 הזמרת והשיר נבחרו בבחירה פנימית.
| שנה | מבצע | שיר | תרגום לעברית | מיקום | ניקוד |
| --- | --- | --- | --- | --- | --- |
| 2003 | The Honeypies | "Stoppa mig!" | "תעצור אותי!" | 15 | 12 |
| 2004 | Limelights | "Varför jag?" | "מדוע אני?" | 15 | 8 |
| 2005 | M+ | "Gränslös kärlek" | "אהבה ללא גבולות" | 15 | 22 |
| 2006 | מולי סאנדן | "Det finaste någon kan få" | "הדבר הטוב ביותר שמישהו יכול לקבל" | 6 | 116 |
| 2007 | פרידה סאנדן | "Nu eller aldrig" | "עכשיו או לעולם לא" | 8 | 83 |
| 2009 | מימי סאנדן | "Du" | "אתה" | 6 | 68 |
| 2010 | יוספין רידל | "Allt jag vill ha" | "בסך הכל אני רוצה" | 11 | 48 |
| 2011 | אריק ראפ | "Faller" | "נופל" | 9 | 57 |
| 2012 | לובה סונרבו | "Mitt mod" | "האומץ שלי" | 6 | 70 |
| 2013 | אליאס אלפורס אלפסטרום | "Det är dit vi ska" | "זה לאן שאנחנו הולכים" | 9 | 46 |
| 2014 | יוליה שידהמר | "Du är inte ensam" | "אתה לא לבד" | 13 | 68 |
המדינות והזמרים במהדורה זו > שוודיה > הזמר

אליאס אלפורס אלפסטרום (בשוודית: Elias Elffors Elfström; נולד ב-21 במרץ 2000 בסטוקהולם) הוא זמר, רקדן, שחקן, מדבב, גיטריסט, מתופף, כותב שירים ונגן בס ופסנתר שוודי.
אליאס החל כבר בגיל צעיר לעשות דברים אלו והוריו שזיהו את כישרונו רשמו אותו לבית ספר מוזיקלי, שם הוא מצליח מאוד. כך שבשנת 2012 רשות השידור השוודית פנתה אליו שיגיש שיר לתחרות "Lilla Melodifestivalen" בה הוא זכה ביולי 2013.
המדינות והזמרים במהדורה זו > אזרבייג'ן > המדינה

אזרבייג'ן התכוונה להשתתף בתחרות ב-2008 אבל זה לא הצליח, בשנת 2012 רשות השידור של אזרבייג'ן (İTV) הודיעה שהיא תשתתף באירוויזיון הילדים ושבוע לפי סיום הבחירה הודיעה כי שניים מתוך חמשת הילדים הבאים יצגו אותם באירוויזיון הילדים 2012: נרמין, עומר, סועדה, קומאיק וטוגרול יצגו את המדינה בהולנד, בסופו של דבר נבחרו עומר וסועדה שסיימו במקום ה-11 בתחרות. המשלחת האזרית כעסה על המיקום הזה ושקלה לפרוש אבל לאחר דיון עם איגוד השידור האירופי הם החליטו להשתתף ולשנות בחירה ולעשות אודישנים לכל מי שירצה וכך נבחר הנציג של 2013 רוסתם קרימוב בן ה-10.
המדינות והזמרים במהדורה זו > אזרבייג'ן > הזמר

רוסתם קרימוב (באזרית: Rüstəm Kərimov; נולד ב-18 באוגוסט 2003 בבאקו) הוא זמר, שחקן, כותב שירים ופסנתרן אזרי.
בגיל שנתיים הוא החל לשיר ובגיל שש הוא התחיל לשחק בתיאטרון, בגיל 8 הוא החל ללמוד בבית ספר למוזיקה באזרבייג'ן והופיע את התזמורת הסימפונית של אזרבייג'ן, בשנת 2012 הוא היה חלק מהאמנים שחיממו את הקהל לפני התחלת אירוויזיון 2012 שהתקיים שם.
המדינות והזמרים במהדורה זו > ארמניה > המדינה

ארמניה הצטרפה לאירוויזיון הילדים ב-2007 והיא אחת המדינות המצליחות שם, בשנת 2007 רשות השידור הארמנית (ARMTV) בחרה את להקה ארויק בבחירה פנימית. הלהקה הגיעה למקום השני בתחרות, בשנת 2008 החלה ARMTV לבחור את נציגיה בעזרת קדם בשנה הראשונה (2008) הקדם לא הצליח וארמניה סיימה במקום השמיני עם מוניקה מוכרארובה, הנמוך ביותר בכל השתתפותה בתחרות. בשנת 2009 ארמניה בחרה בקדם את לורה הרפאיאן ששרה את השיר "ברצלונה" וסיימה במקום השני בתחרות, לאחר התחרות לורה התחילה להצליח מאוד במדינתה. בשנת 2010 נבחר בקדם ולדימיר ארזמניאן יליד נגורנו קרבאך לייצג את ארמניה, הוא זכה בתחרות עם שירו "אמא" כך שהתחרות בשנת 2011 התקיימה בפעם הראשונה במדינה שזכתה, באותה שנה ארמניה שלחה את דליתה עם השיר ברוכים הבאים לארמניה והיא סיימה במקום החמישי. בשנת 2012 ארמניה של את להקת המצפן וסיימה במקום השלישי. בשנה זו ארמניה בחרה בקדם את מוניקה אוונאסין עם השיר "מפעל לשוקולד".
המדינות והזמרים במהדורה זו > ארמניה > הזמרת

מוניקה אוונאסין (בארמנית: Մոնիկա Ավանեսյան; נולדה ב-18 באוקטובר 1998 בירוואן) היא זמרת וכנרת ארמנית.
מוניקה החלה לשיר בגיל שש והיא לומדת בבית ספר למוזיקה בארמניה, בשנת 2011 היא זכתה בתואר הכנרת הכי טובה בירוואן והיא כתבה את השיר הזה ביחד את המורה שלה לג'אז.
המדינות והזמרים במהדורה זו > סן מרינו > המדינה

לסן מרינו זוהי השתתפות הראשונה באירוויזיון הילדים, בשנת 2011 רשות השידור של סן מרינו (SMRTV) חפשו זמר מתאים שיש לו זמן פנוי ולא מצאו ולכן הם לא השתתפו, השנה רשות השידור האיטלקית (Rai) הציעה ל-SMRTV את מיקלה פרניולה זוכה תחרות כישרונות שלהם ו-SMRTV הסכימו. וב-28 באוקטובר 2013 הוכרז שמיקלה פרניולה ייצג את סן מרינו עם השיר "או או או אור השמש שמסביבי".
השיר נכתב על ידי שלושה אנשים: מיקלה עצמו, המורה שלו לפיתוח קול הזמר רוסי ממוצא איטלקי אנטולנו קרוזה ומנהל התיכון לאומנות של סן מרינו פיירו רומיטלי.
המדינות והזמרים במהדורה זו > סן מרינו > הזמר

מיקלה פרניולה (באיטלקית: Michele Perniola; נולד ב-6 בספטמבר 1998 בטאראנטו) הוא זמר ורקדן איטלקי.
בשנת 2012 השתתף בתחרות כישרונות גדולה בשם "Ti lascio una canzone" וזכה בה שביצע אחד משיריו של מייקל ג'קסון. לאחר התחרות יצא לסיבוב הופעות באיטליה, סן מרינו וארצות הברית. בין הזמרים המפורסמים שהוא ביצע איתם דואט נמצאים אל באנו וראף ומיקלה נבחר כמקריא הנקודות באירוויזיון 2014.
המדינות והזמרים במהדורה זו > מקדוניה > המדינה

מקדוניה או בשמה היווני המלא הרפובליקה היוגוסלבית לשעבר של מקדוניה החלה להשתתף באירוויזיון הילדים החל מהתחרות הראשונה, היא בחרה את שיריה באמצעות תחרות ארצית רבת משתתפים ששודרה בטלוויזיה המקדונית (MKRTV) השנה בניגוד ליתר השנים היא בחרה בבחירה פנימית. בשנת 2003 מקדוניה בחרה צמד חברות ששרו ביחד הן סיימו במקום ה-12, בשנת 2004 הם שלחו זמרת בשם מרטינה והיא סיימה במקום ה-7, בשנת 2005 הם שלחו זמר בשם דניס שסיים מקום שמיני, בשנת 2006 הם שלחו זמרת בשם זנה והיא סיימה במקום האחרון, בשנים 2007 ו-2008 מקדוניה סיימה במקום חמישי בהתאמה עם רוסיה ודימטר והזמר האוסטרלי בובי אנדונוב, בשנים 2009, 2010, 2011 מקדוניה סיימה במקום השנים עשר כאשר ב-2009 וב-2011 היא מקבלת גם אותו מספר נקודות (31) בשנים אלו היא יוצגה על ידי שרה מרקסובה, אניה ודרובה ודוריאן דלקה. בשנת 2012 מקדוניה לא השתתפה בתחרות בשל הישגיה הנמוכים ובשנה זו היא חזרה עם ברברה פופוביץ'.
המדינות והזמרים במהדורה זו > מקדוניה > הזמרת

ברברה פופוביץ' (במקדונית: Барбара Поповиќ; נולדה ב-2000 בסקופיה) היא זמרת ופסנתרנית מקדונית.
בגיל שש היא החלה ללמוד בבית ספר למוזיקה בעירה והיא השתתפה בהרבה קונצרטים ופסטיבלים, בין האומנים שכתבו לה נמצאים קליופי ודרקו דימטרוב (בהתאמה נציגת מקדוניה באירוויזיון 2012 וכותב השיר של מקדוניה באירוויזיון 2013) וביצעה דואט עם אלנה ריסקוסקה (נציגת מקדוניה באירוויזיון 2006).
המדינות והזמרים במהדורה זו > אוקראינה > המדינה

אוקראינה הצטרפה לאירוויזיון הילדים בשנת 2006 היא אירחה את התחרות בשנת 2009 וזכתה בשנת 2012.
רשות השידור האוקראינית (NTU) בוחרת את שיריה בעזרת קדם עם מספר משתתפים גדול. בשנת 2006 אוקראינה שלחה את נגאר סליוסארצ'ק והוא סיים במקום התשיעי, בשנת 2007 שלחה אוקראינה את אילונה איטסקה והיא סיימה גם במקום התשיעי, בשנת 2008 שלחה אוקראינה את ויקטוריה פטריק שאחותה הקטנה אנסטסיה זכתה בשנת 2012 ויקטוריה סיימה במקום השני, בשנת 2009 שהתחרות הגיעה לקייב אוקראינה שלחה את אנדריק אלכסין שסיים במקום החמישי את התחרות הנחו טימור מירושניצ'נקו (שמנחה גם השנה) ואני לוראק (נציגת אוקראינה באירוויזיון 2008), בשנת 2010 אוקראינה שלחה את יוליה שסיימה במקום האחרון. בשנת 2011 נשלחה קריסטל לירוואן עם השיר "אירופה" והיא סיימה במקום ה-11 ובשנת 2012 זכתה אנסטסיה פטריק אחותה של ויקטוריה במקום הראשון והחזירה את התחרות לקייב. בשנה זו סופיה טרסובה ייצגה אותם.
המדינות והזמרים במהדורה זו > אוקראינה > הזמרת

סופיה טרסובה (באוקראינית: Софія Тарасова; נולדה ב-31 במרץ 2001 בקייב) היא זמרת, רקדנית וציירת אוקראינית.
סופיה ילדה מחוננת והחלה ללמוד מוזיקה בגיל 4, בגיל שבע שיחקה בכמה הצגות בתיאטרון, כרגע היא לומדת פסנתרנות וצילום והיא זכתה בשתי תחרויות "The Voice Kids Ukraine" ו-"New Wave Junior".
המדינות והזמרים במהדורה זו > בלארוס > המדינה

בלארוס הצטרפה לאירוויזיון הילדים בשנת 2003 והיא נחשבת לאחת המדינות המצליחות ביותר בתחרות. בשנים 2003, 2004 ו-2008 רשות השידור של בלארוס (BTRC) שלחה שירים בבלארוסית בשאר השנים שיריה היו בשפה הרוסית, בשנת 2003 בלארוס שלחה צמד חברות שנבחרו בתחרות בשם "Constellation", בשנת 2004 בחרה בלארוס ביהור והוא סיים במקום ה-14 הוא יצא מתחרות בשם "Junior Eurosong" כמו כל הנציגים עד 2009 ומ-2012, השנים 2005 - 2007 היו השנים המוצלחות ביותר עבור בלארוס, בשנת 2005 בלארוס ניצחה עם הזמרת קסניה סיטניק, בשנת 2006 אנדרי סיים מקום שני, בשנת 2007 בלארוס ניצחה עם אלכסי. בשנת 2008 בלארוס שלחה שלושה זמרים והם סיימו במקום השישי, בשנת 2009 בלארוס שלחה את יורי שסיים במקום התשיעי. בשנת 2010 לכבוד בחירת בלארוס כמארחת היא הציגו תחרות חדשה בה זכה דניל קזלוב שסיים במקום החמישי, בשנת 2011 בלארוס שלחה את לידיה שזכתה במקום השלישי, בשנת 2012 נבחר איגור זשהקו שסיים במקום התשיעי ובשנה זו נבחר איליה ולקוב לייצג אותם.
המדינות והזמרים במהדורה זו > בלארוס > הזמר

איליה ולקוב (בבלארוסית: Ілля Волкаў, ברוסית: Илья Волков; נולד ב-19 באפריל 2002 במינסק) הוא זמר ורקדן בלארוסי.
איליה היה זמר ליווי והרקדן בשיר של איגור (נציג בלארוס באירוויזיון הילדים 2012), הוא זכה בפרסים בבלארוס בריקודים סלוניים. הוא החל את לימודי באקדמיה למוזיקה בגיל צעיר לאחר שאמו גילתה שיש לו שמיעה אבסולוטית.
המדינות והזמרים במהדורה זו > מולדובה > המדינה

מולדובה הצטרפה לאירוויזיון הילדים בשנת 2010, שיטת הבחירה היא אנשי מקצוע בוחרים שיר מבין ארבעה שרשות השידור של מולדובה (TRM) צמצמה. בשנת 2010 שלחה מולדובה את האומן המולדובני יליד קישינב סטפן עם השיר "עלי באבא" הוא סיים במקום השמיני, בשנת 2011 שלחה מולדובה את הזמרת הצ'כית ילידת אולומוץ ממוצא רוסי לריקה ששנה אחר כך יצגה את רוסיה באירוויזיון הילדים 2012, בתחרות 2011 היא סיימה במקום השישי, בשנת 2012 מולדובה שלחה את הזמר הישראלי יליד פתח תקווה ממוצא מולדובני דניס מידונה שסיים במקום העשירי, בשנה זו דניס הוא מקריא הנקודות. וגם בשנה זאת מולדובה שלחה את הזמר הפורטוגזי ממוצא מולדובני רפאל בובי.
המדינות והזמרים במהדורה זו > מולדובה > הזמר

רפאל בוביקה (ברומנית: Rafael Bobeica; נולד ב-1 באפריל 2002 בליסבון) הוא זמר פורטוגזי ממוצא מולדובני.
רפאל שר מגיל צעיר ומשנת 2009 הוא משתתף בהרבה תחרויות וזכה כבר בתחרויות ברומניה, רוסיה, אוקראינה, טורקיה ואיטליה ואת יום הולדתו האחרון הוא חגג באולם התיאטרון הראשי של מולדובה עם התזמורות של מולדובה ולהקת בלט בעלת מעמד.
המדינות והזמרים במהדורה זו > גאורגיה > המדינה

גאורגיה החלה להשתתף באירוויזיון הילדים בשנת 2007 היא זכתה פעמיים עד עכשיו ב-2008 וב-2011, שיטת הבחירה של הנציגים היא בחירה פנימית של רשות השידור של גאורגיה (GPB). בשנת 2007 גאורגיה שלחה את מרים רומאלשווילי וסיימה במקום הרביעי, בשנת 2008 היא שלחה שיר בג'יבריש וזכתה בתחרות, בשנת 2009 היא שלחה את להקת פרינסנס וסיימה במקום השישי, בשנת 2010 היא שלחה מרים קאדשווילי שסיימה במקום הרביעי, בשנת 2011 הוא שלחה את "להקת הממתקים" וזכתה בתחרות הזאת, בשנת 2012 להקת הילדים הכיפים סיימו באמסטרדם במקום השני, והשנה גאורגיה שלחה את חנות החיוכים.
המדינות והזמרים במהדורה זו > גאורגיה > הזמרים

חנות החיוכים או בשמם האמיתי מרים, אנה, סבה, מרים, לוקה וטמאתה הם להקה גאורגית שהוקמה השנה, השיר "תן/ני לי את החיוך שלך" הוא השיר הראשון שלהם, הם לומדים באקדמיה למוזיקה בטביליסי.
המדינות והזמרים במהדורה זו > הולנד > המדינה

הולנד שולחת נציגים מתחילת התחרות דרך רשות השידור (AVRO) היא זכתה ב-2009 והמקום הנמוך ביותר שלה הוא 13 ב-2008 והיא ארחה את התחרות ב-2007 וב-2012. הולנד בוחרת נציג בעזרת קדם של שמונה משתתפים עם שני חצאי גמר וגלגל הצלה אינטרנטי. בשנת 2003 שלחה הולנד את רואל שסיים במקום ה-11, בשנת 2004 שלחה הולנד את קלרטיה וניקי וסיימה גם במקום ה-13, בשנת 2005 נשלחה טס לייצג אותם והיא סיימה במקום השביעי, בשנת 2006 קימברלי נשלחה לתחרות וסיימה במקום ה-12, בשנת 2007 ליסה, אמי ושלי נשלחו והן סיימו במקום ה-11, בשנת 2008 הולנד שלחה את מריסה וסיימה במקום ה-13, בשנת 2009 ראלף ניצח בתחרות, בשנת 2010 אנה וסנה סיימו במקום התשיעי, בשנת 2011 רחל סיימה במקום השני. ובשנת 2012 פמקה יצגה אותם והם סיימו במקום השביעי, בשנה זו מילן ורוזאן ייצגו אותם.
המדינות והזמרים במהדורה זו > הולנד > הזמרות

מילן ורוזאן ולוויאן הן תאומות, רקדניות וזמרות הולנדיות שנולדו ב-12 בפברואר 2000 באמסטרדם.
ההבדלים ביניהם הם שרוזאן מבולגנת וידה החזקה היא הימנית ומילן מסודרת יותר ושמאלית,
בנוסף לריקוד למשחק מילן שחקנית בתיאטרון ורוזאן ספורטאית, בשנה שעברה הן החליטו לכתוב שיר על תאומים וכעבור שנה השיר ניצח.
המדינות והזמרים במהדורה זו > מלטה > המדינה

מלטה הצטרפה לתחרות בשנת 2003 ופרשה בשנת 2011 וחזרה השנה כל השירים שרשות השידור של מלטה (Pbs) הם באנגלית למעט השיר מ-2010. בשנת 2003 מלטה שלחה את שרה הריסון שכיום היא DJ שסיימה במקום השביעי, בשנת 2004 מלטה שלחה את "צוות הילדים המוכשרים" שאחות של אחת מהם ייצגה את מלטה ב-2006, הם סיימו במקום ה-12. בשנת 2005 שלחו המלטזים את תיאה וחבריה כאשר תיאה היא קרובת משפחה של הנציג המלטזי ב-2008, תיאה סימה במקום האחרון, בשנת 2006 ייצגה סופי את מלטה והיא סיימה במקום ה-11, בשנת 2007 שלחו המלטזים להקה, הלהקה סיימה במקום ה-12, בשנת 2008 דניאל סיים במקום הרביעי. בשנת 2009 פרנצ'סקה ומיקאלה סיימו במקום השמיני, בשנת 2010 ניקול סיימה במקום ה-13 לאחר זה רשות השידור של מלטה פרשה מהתחרות וחזרה רק בשנה זו עם גאיה.